lflage/wiki-talks huggingface dataset:
Razgovor:Goran Kulenović

message: Kopirano sa stranice film.hr. --Elmir[demicx] 09:18, 14 januar 2007 (CET)

message: Provjerio sam podatke.Uzeo sam sve podatke sa stranice Film HR,ali na njoj nije bilo podataka o autorskim pravima teksta.Stoga sam preuzeo sve podatke sa stranice i mislim da se članak ne bi trebao obrisati i kako bi se ostali više saznali o toj osobi.Netko 14:44, 14 januar 2007 (CET)NetkoNetko 14:44, 14 januar 2007 (CET)
replies: text: Samo zato sto podatci o autorskim pravima nedostaju ne znaci da tekst ne podlijeze zakonu o autorskim pravima. Ubuduce nemoj kopirati tekstove koje sam nisi napisao. Jos jednom bih te zamolio da procitas pravila ove wikipedije! --EmirA 14:49, 14 januar 2007 (CET)
replies: text: :80% ovoga clanka je jos uvijek identicno sa tekstom na film.hr. Molim te da ne skidas sablone sa clanka. --Elmir[demicx] 15:18, 14 januar 2007 (CET)

text: Preuredjeno. Mislim da je sad ok. - Zumbulka 19:45, 14 januar 2007 (CET)
thread_title:  Zbog upozorenja
Razgovor:Mila Elegović

message: Kopirano sa stranice film.hr. --Elmir[demicx] 09:22, 14 januar 2007 (CET)

message: Malo bolje uporedite članke jer nisu isti i ja sam samo preuzeo nekoliko informaciju o datoj glumici Netko 14:49, 14 januar 2007 (CET)
replies: text: Nakon napravljenih izmjena, mislim da ne bi vise trebalo biti problema oko autorskih prava. Ubuduce nemoj kopirati sadrzaje sa internet stranica. --Elmir[demicx] 15:14, 14 januar 2007 (CET)
thread_title:  Zbog upozorenja
Razgovor:Da Vincijev kod

message: Car Konstantin je vladao od 306. - 337. godine, dakle u 4. stoljeću, a ne u 3.! Osim toga Konstantin Veliki je kršćanstvu samo dao slobodu ispovjedanja kao i svim drugim religijama (313. godine - "Milanski edikt"), a kršćanstvo je službenom religijom Rimskog carstva proglasio Teodozije Veliki, 391. godine.

message: ovako , oko ove knjige dignuta je tolika prašina , ali neznam zašto bi se ona razlikovala od harry pottera j.k. rowling , jer nigdje se ne navodi da je ova knjiga dokumentarno pisana , već je plod autorove mašte , pa što ako kao takva malo neubičajena , ima hrpa drugih knjiga koje upliću crkvu u nehumane rituale , iskrivljuju tekstove biblije , pa o tim knjigama ništa , dok se o ovoj toliko piše , mislim da je crkva tako burno reagirajući sama podigla popularnost knjige i da je možda otkrila da nešto skriva ... 
                                          77.237.96.198 09:49, 15 septembar 2009 (CEST)
thread_title:  moje mišljenje
Razgovor:Rat u Hrvatskoj

message: Dali ime ovog clanka treba promjeniti u "Domovinski rat"? To je termin koji se koristi u Hrvatskoj a cesto i u BiH. Ja bih rekao da je Domovinski rat vise udomacen termin nego "Hrvatski rat za nezavisnost". --EmirA 15:33, 17 januar 2007 (CET)

message: Ovaj članak treba obavezno srediti. 1200 ljudi mjesečno ga posjeti. Ako mu nema spasa onda bolje izbrisati. Arnel  (razgovor) 19:19, 13 mart 2021 (CET)
replies: text: Vjerovatno prepisano sa hr.wiki. Možda za početak izbrisati neferencirane gluposti, a onda polako sređivati.--AnToni(R) 19:24, 13 mart 2021 (CET)
replies: text: :Evo pronalazim hrpu problematičnih članaka prepisanih sa hr.wiki. Polako sređivati, da. Arnel  (razgovor) 19:27, 13 mart 2021 (CET)
replies: text: ::Mislim da se onaj prvi dio o samoupravljanju i Kardelju može komotno izbrisatim--AnToni(R) 19:30, 13 mart 2021 (CET)
thread_title:  Neutralnost
Razgovor o šablonu:Glavni

message: Kako da napravim da šablon prikazuje "glavni članci:" ako se stavi drugi parametar, dakle  ? --Emx 19:58, 20 januar 2007 (CET)
replies: text: Pa to možeš rešiti kao mi na Vikipediji na srpskom jeziku, jednostavno promeni tekst "glavni članak" sa npr. "Za više informacija pogledajte" i onda ne treba da se bakćeš sa tom proširenijom i komplikovanijom formom. -Saša Stefanović 08:52, 16 februar 2007 (CET)

message: A da malo ovaj šablon grafički osvježimo, kao npr. na italijanskoj ili francuskoj wiki? --AnToni(razgovor) 12:37, 16 februar 2014 (CET)
thread_title:  Grafika 

message: Nek neko nakratko otključa da ovo mogu modificirati. --Munjanes (razgovor) 01:59, 11 oktobar 2014 (CEST)
replies: text: --C3r4razgovor 08:54, 11 oktobar 2014 (CEST)
thread_title:  Zahtjev za izmjenu, 10. oktobar 2014
Razgovor o šablonu:Wikipediajezici

message: Ukrainian wikipedia now has more than 50000 articles. Please move it to different section. Thanks--131.111.195.8 09:24, 21 januar 2007 (CET)
replies: text: We will fix that as soon as possible! Kal-El 09:41, 21 januar 2007 (CET)
replies: text: :Done!! Kal-El 09:48, 21 januar 2007 (CET)
thread_title: Ukrainian wikipedia
Razgovor:Veliki muftija

message: Pošto sadržaj samo govori u Reisu-l-ulemi u BiH, trebalo bi preusmjeriti članak na adekvatniji naziv. Možda Reisu-l-ulema (Bosna i Hercegovina), a prevesti osnovni dio o reisu-l-ulemama uopšte sa en.wiki. --Smooth O 12:19, 22 februar 2010 (CET)
Munja pogledaj --سلام - C3r4r2d2 13:33, 11 juli 2015 (CEST)
thread_title:  Reisu-l-ulema
Razgovor:Mezheb

message: ==Sklonjeno bismile i ostale promjene==
Bismile u komentaru je sklonjeno jer ovo nije kitab i korisnici bi to trebali zadržati za sebe. Također komentar da je hanefijski mezheb "najmiroljubiviji" je u najmanju ruku subjektivan, a u realnosti glup. Nijedan mezheb nije niti ratoboran niti miroljubiv, jer njihova funkcija je definisanje islamskog prava. Zamolio bih korisnike koji mijenjaju sadržaj da se strogo pridržavaju pravila Wikipedije oko neutralnosti članaka i da navode izvore ako već navode škakljive stvari. --Benjamin 13:16, 23 januar 2007 (CET)
Razgovor:Islamska arhitektura

message: Naravno, svi su dobrodošli da pomognu u prevođenju! --Kahriman ☎ 21:11, 26 januar 2007 (CET)

message: Riječ "iwan",perzijskog je porijekla.Kao što znaš,perzijski jezik-farsi,koristi se arapskim pismom,prilagođenim perzijskom izgovoru.Engleska Wikipedia vjerovatno ne uzima u obzir ovu činjenicu,i stoga umekšava perzijsko slovo "vav" (izgovara se kao i nase "v"),već koristi izvorni arapski izgovor,gdje se ono izgovara kao englesko "w".Riječ "iwan" stoga,perzijski se izgovara "ivan",a osnovno joj je značenje ograđeno stubište,kao ulaz u džamiju,ili kakvu drugu instituciju od značaja (ovo se ponekad čak odnosi i na stubište veće kuće).
Hadziyas 00:25, 29 januar 2007 (CET)
thread_title:  Iwan 

message: Kako je moguce ovaj clanak imati zvezdu a tuj nemate ni arhitekturu u Balkana, ni Bosansku Islamsku arhitekturu, cak nemati nikakve informacije oko modernu evropsku Islamsku arhitekturu. Puntori 15:53, 27 januar 2009 (CET)
replies: text: Bosanska islamska arhitektura je pod uticajem Osmanlijske arhitekture, tako da se podrazumjeva.--Bosniarasta 18:51, 5 maj 2009 (CEST)
thread_title:  Clanak mjeseca?
Razgovor:Predrag Vušović

message: Cime je ova osoba zasluzila da se nalazi na wikipediji? --EmirA 11:14, 2 februar 2007 (CET)
replies: text: Evo ovdje njegova biografija. Clanak je eventuelno (u ovome obliku kakav je sada) kandidat za brisanje. --Elmir[demicx] 11:24, 2 februar 2007 (CET)
Okej. Nisam nikad cuo za njega. Mozemo sacekati jos koji dan prije brisanja.

message: Ovaj članak ne bi trebao biti izbrisan i napravio sam ga kako bih upotpunio sve biografije glumaca iz serije Bitange i Princeze.Netko
thread_title:  BRISANJE! 

message: Kotor je u Crnoj Gori ili ima još neki u Hrvatskoj? --Elmir[demicx] 09:32, 30 mart 2007 (CEST)
thread_title:  Kotor
Razgovor:Antička Grčka

message: Postoji i clanak Stara Grčka sa istim tekstom. Sta na sta preusmjeriti? - Zumbulka 19:19, 7 februar 2007 (CET)
replies: text: Spojiti sve u jedan članak, Antička Grčka preusmjeriti na ovaj članak. --Emx 19:24, 7 februar 2007 (CET)
replies: text: :Mislim da je naziv antička grčka više u upotrebi. Po mom mišljenu stara Grčka na Antička Grčka. --Lana Zeherović 19:25, 7 februar 2007 (CET)
replies: text: ::Clanak Stara Grčka preusmjeren na Antička Grčka. --Elmir[demicx] 21:00, 7 februar 2007 (CET)

message: Članak sadrži grešku: "Nove atenske vođe, Periklo i Efijalt, pustili su da se odnosi između Atene i Sparte pogoršaju, pa je 458. izbio rat. Nakon nekoliko godina beskonačna rata potpisan je 30-godišnji mir između Delskog i Peloponeskog saveza (Sparta i njeni saveznici)." Dalje u tekstu piše: "To se podudarilo sa pomorskom bitkom kod Salamine na Cipru, zadnjom bitkom između Grka i Perzijanaca, a nakon koje je zaključen Kalijin mir (450.) između Grka i Perzijanaca. " 
Ali to nije istina. Periklo je došao na vlast tek 444.g.pr. K. nakon Grčko-Perzijskih ratova, a mir između Sparte i Atene je trajao 50 godina od 421.g.pr.K., te se Peloponejski rat odvijao u drugo vrijeme, posliej Grčko-Perzijskih ratova. Treba pod hitno ispraviti.
replies: text: :Tačno: Grčko-persijski ratovi ~ 500-449. g.p.n.e. a Peloponeski ratovi ~ 431-404 g.p.n.e. ali i: Perikle je povremeno biran kao strateg od oko 461-445. g.p.n.e. a od 445-430. g.p.n.e. kontinuirano. Pokušao sam preformulirati i dio osporenog paragrafa. SPQR 18:47, 27 maj 2009 (CEST)
thread_title:  Članak ima grešku.  

message: Kad sam bio mali naučili su me da je grad Atina a boginja Atena... Nije problem da vratim ako treba, radi se samo o nekoliko keystrokes > pronadji i zamijeni. SPQR 18:54, 27 maj 2009 (CEST)
thread_title:  Atina/Atena 

message: Hmmmm, članak Antička Grčka se pojavio u januaru 2010 i u februaru 2011. kao odabrani članak. --Golden Bosnian Lily (r) 17:06, 25 mart 2015 (CET)
thread_title:  Odabrani članak..
Razgovor:Perzijska književnost

message: ==Dali je tačno gazela ili ghazal?==
U članku je navedeno da je najpopularnija forma poezije u 13. stoljeću gazela. Dali je to pravilan prevod ghazala na bosanski? Osobno ja ne bih prevodio sa perzijskog, ako se nezna tačan naziv na bosanskom za ovu vrstu poezije. --Benjamin 16:01, 9 februar 2007 (CET)
Rečenica u tekstu nije bila dobro formulisana, izmijenila sam to. Prevod na bosanski postoji, i forma se naziva gazel. Pitala sam profesoricu bosanskog, tako da je to 100% sigurno :))  Samrica 20:47, 14 februar 2007 (CET)

message: Omar Hayyam nije najpoznatiji pjesnik koji je pisao kaside. On ih koliko ja znam nije ni pisao. Njegov žanr su rubaiyye - vinske pjesme.
thread_title:  kasida
Razgovor:Bosanska Posavina

message: == Naseljavanje ==
izvore vučem iz knjige Jakova Babića: Posavina i župa Ulice. --Posavina 20:09, 11 februar 2007 (CET)

message: Potrebno je provjeriti ove izmjene. --Elmir[demicx] 22:27, 27 april 2007 (CEST)
thread_title:  Izmjene
Razgovor:Kravice

message: Isti tekst je vec u clanku Ljubuški. --Elmir[demicx] 10:57, 16 februar 2007 (CET)

message: Priroda
* Rijeka Trebižat duga je od svojega izvora u Peć-Mlinima do ušća u Neretvu u Strugama 50 km. Ona je nastavak toka od Posušja (Tribistovo, kota 903), tako da je de facto susrećemo pod devet imena: Culuša - Ričina - Brina - Suvaja (Posušje) - Matica - Vrlika (Imotski) - Tihaljina - Mlade - Trebižat (Ljubuški).
* Tihaljinom se naziva riječni tok od izvora u Peći do Greblja na Mladima (Veliki most). Odatle pa do Parila kraj Otoka zove se Mlade, po narodnoj legendi da se pomlađuje iz izvora Klokun u Klobuku. Od Parila pa do Jegetine, gdje je ušće Vrioštice zove se Prokop. Neki razlikuju dva toka: Stari prokop i Kanal ili Prokop. Od Jegetine pa do ušća zove se Trebižat. U narodu se čuje jednostavno Rika.
--Smooth O 17:39, 24 juli 2008 (CEST)
thread_title: Prebačeno sa članka (ne vezano za sami članak o vodopadu)
Razgovor o Wikipediji:Nered

message: Što se koriste engleske riječi NoRed? --Haris 22:35, 18 februar 2007 (CET)
replies: text: Da stavimo necrveno? --Emx 22:36, 18 februar 2007 (CET)

text: Ili Nered? :-) Pola-pola :-P --Kal-El 22:38, 18 februar 2007 (CET)
replies: text: :Ne-nered? :) --Emx 22:40, 18 februar 2007 (CET)

text: Daj, bez sprdanja :-) To je moj projekt, ipak :-D Glupo mi zvuči Necrveno.. To je samo ime projekta, ništa više.. Ne vidim razlog da ne budu neke engleske riječi.. Meni se čak više sviđa Nered :-) --Kal-El 22:45, 18 februar 2007 (CET)
Ja počinjem :-) --Kahriman ☎ 22:49, 18 februar 2007 (CET)

text: Zar nismo rekli da startamo od marta??? Ja sam evo već prijavio za mart. Btw. kad će biti prigodna nagrada, da vidim za šta se borimo?  :) -- Amer Zeherović Poruka 23:19, 18 februar 2007 (CET)
replies: text: :Smišljam još nagrade.. Uglavnom, nešto u stilu Supermana :-P --Kal-El 23:22, 18 februar 2007 (CET)
replies: text: ::Samo, nigdje žurbe. Nismo vremenski ograničeni i cilj su nam što kvalitetniji članci. --Emx 23:43, 18 februar 2007 (CET)
replies: text: :::Da razjasnimo, nije potrebno dorađivati članke koji već postoje a koji su linkovani na članku kojeg ja preuređujem? --Emx 23:48, 18 februar 2007 (CET)

message: Kako ja vidim, sve ide fino, bar što se mene tiče :-) Zadovoljan sam! Ja sam potpuno promijenio članak tehnologija, a sada "neutrališem" crvene linkove, jedna po jedan.. Kako kod vas, narode, ide?? --Kal-El 11:01, 25 februar 2007 (CET)
thread_title:  Tok projekta
Razgovor o kategoriji:Godine

message: Zašto nema nulte godine?? Nagli prelaz sa 1 p.n.e. na 1. godinu, a nema nulte --Kal-El 16:29, 21 februar 2007 (CET)
* Koliko ja kontam nula je samo graničnik između prve godine pne i prve godine ne. Dakle ne bi trebala postojati. Možda bi neko ovo znao bolje objasniti ali meni se čini da shvatam kako to funkcioniše. Ado 17:48, 21 februar 2007 (CET)
thread_title: Nulta godina
Razgovor:13. SS oružana brdska divizija "Handžar" (hrvatska br. 1)

message: Našao sam, "lutajući" po internetu, to da su Handžarovci počinili ubojstva nad 22 Židova u Tuzli. Ja ću prevesti članak na bosanski jezik (koliko sam upoznat s bosanskim), i nadodati ću ga u cjelokupan tekst Handžar-divizije.
replies: text: :prije svega navedite izvor, drugo nisu ubojstva nego ubistva (na bosanskom jeziku), treće, ako su ih, mada sumnjam, činili handžarovi, kako ih Vi nazivate, onda nemojte zaboraviti navesti da je među njima bilo i rvata.--85.92.235.96 17:21, 13 novembar 2008 (CET)
----
thread_title:  Tzv. ratni zločini Handžar divizije 

message: Vojnici divizije su prema dokazima komunističkih vlasti ubili 22 Jevreja u Tuzli.
Trideset i osam vojnika nekadašnje divizije je optuženo i suđeno između 20-og i 30-og augusta 1947. godine za ratne zločine. Samo za sedam njih komunistička vlast je imala dokaze o ratnim zločinima, no unatoč tome svi su osuđeni. Sedam vojnika za koje su imali dokaze su likvidirani, dok su ostali osuđeni na pet godina do doživotne robije. Samo jedan vojnik je preminuo u zatvoru, dok su ostali svi pušteni ranije, a zadnji optuženi zatvor je napustio 1952. godine.
----
Kad navedete tačan izvor, vratićemo ovaj dio u članak. Još jednom ne zaboravite se potpisati na stranicama za razgovor!!!--Seha 17:36, 13 novembar 2008 (CET)
thread_title: Ratni zločini

message: Izvor sam našao iz www.axishistory.com. Ostatak sam također tražio, sad ne znam točno gdje. I molim, jednoga gospodina, da me ne vrijeđa ispravljanjem mojih riječi, i kao prvo, dajm mu na znanje da nemam namjeru stavljati nešto na teret diviziji. Handžar-divizija je i meni draga kao i vama, i mislim, govoriti meni, treba znati da je i u njoj bilo rvata, tako je napisao... Što vam ja mogu gospodine, bilo je, i drago mi je što je.
--Wustefuchs 23:16, 14 novembar 2008 (CET)
replies: text: Riječi koje nisu na bosanskom se mijenjaju jer je ovo wikipedija na bosanskom a ne na hrvatskom jeziku.--Seha 23:29, 14 novembar 2008 (CET)
replies: text: ::Prije svega, nikom nacizam nije drag, ni Vama suradniče pustinjska lisice a ni nikom od korisnika bs.wikipedije. To što su pojedini Bošnjaci bili u ovoj jedinici ne znači njihovu generalizaciju. (implikacije su jasne), a valjda Vam je jasno da neobjektivnim pisanjem (ni ovdje ni na hr.wikipediji) možete samo naštetiti svima.69.10.36.2 12:49, 15 novembar 2008 (CET)
replies: text: :::U Handžar diviziji nije "bilo ponešto Hrvata", nego je ta jedinica bila gotovo isključivo sastavljena od (tada službeno) Hrvata muslimana i Hrvata katolika
--Malograđanin 22:56 28.9.2013.
thread_title:  Izvor za ratni zločin Handžar-divizije
Razgovor:Bosanska srednjovjekovna pismenost

message: možete li promjeniti u srednjovjekovna, neispravno srednjevjekovna

message: u većem dijelu članka se ne govori o književnosti, nego o pisanim dokumentima, natpisima na nadgrobnim spomenicima, poveljama i sl. A to nije književnost! Mislim da ne moram pojašnjavati šta je književnost. Dakle promijeniti naslov, a o književnosti pisati u drugom članku, ukoliko je neko u tom periodu uopće pisao onako kako se definira književnost. AnToni(R) 22:14, 22 novembar 2022 (CET)
replies: text: U tom slučaju bolje je "...pismenost". KWiki (razgovor) 22:16, 22 novembar 2022 (CET)
Članak sam preveo sa engleske wikipedije gdje je nazvan "Medieval literacy of Bosnia and Herzegovina". Slažem se da ovaj članak ne govori samo o književnosti pa bi ga trebalo preimenovati, samo ne znam koji bi naslov trebao nositi? Mrjazz123 (razgovor) 22:22, 22 novembar 2022 (CET)

text: Pisani dokumenti..., ili jednostavno prebaciti  u dio o Historiji Bosne i Hercegovine. Izbaciti opširne opise, jer oni pripadaju u poseban članak o svakom stećku, povelji i sl. Ovako imamo na deset strana iste tekstove, a onda je bolje ili ovaj skratiti ili pojedinačne, s istim sadržajem izbrisati. AnToni(R) 22:30, 22 novembar 2022 (CET)
thread_title:  Naziv članka
Razgovor:Broken/Portal\x3aIslam

message: Zašto među kategorijama nema i historije islama? Mislim da je to jako bogata historija i da vec imamo par čalanaka koji pripadaju u tu kategoriju Samrica 21:21, 26 februar 2007 (CET)

message: Napravio sam navi šablon za portal Šablon:Portal:Islam/Header. Šablon je namjenjen za naslove, tj. do sada je za svaki naslov pravljen novi šablon, sada imamo mogućnost koristiti jedan šablon za sve naslove. --Bosnawi 00:07, 8 maj 2007 (CEST)
thread_title:  Novi šablon za portal 

message: Gotovi su slijedeći šabloni sa Portal:Islam: 
*{{stub-islam}} Šablon za članke u začetku, a koji imaju veze sa islamom
*{{stub-biog-islam}} Šablon za biografije u začetku, a obrađuju muslimane.--Bosnawi 16:52, 14 maj 2007 (CEST)
thread_title:  Stubs-šabloni za portal islam 

message: Ne čini li vam se da naslovnu stranicu portala Islam treba uskladiti sa rezolucijom 1024x768, tako da uklopi u ekran, tj da se ne mora pomjerati vodoravno stranica da bi se čitala? Predlažem da se to uradi.--Bosniarasta 23:52, 2 maj 2009 (CEST)
replies: text: Ja radim sa istom rezolucijom i ne moram je vodoravno pomjerati. --Amir pitaj 00:01, 3 maj 2009 (CEST)

text: čudno, jer meni i na poslu a i kod kuće je isto...dakle na naslovnoj stranici portala moram pomjeriti traku desno  da bi vidio cijelu stranicu.Jel ti monitor 16:9 ?--Bosniarasta 00:23, 3 maj 2009 (CEST)
replies: text: :Ne 4:3, 19". --Amir pitaj 00:33, 3 maj 2009 (CEST)
thread_title:  rezolucija 

message: Mislim da bi se portal ISLAM,trebao malo uediti,tj.da se stavi novi odabrani članak,da se napiše nekoliko novih članaka i da se
napišu članci koji su u začetku. --Korisnik:Iwona
thread_title:  Uređivanje portala
Razgovor:Spisak naseljenih mjesta u općini Brčko

message: == Donji i Gornji Vukšić ==
Ta sela su se zvala Donji i Gornji Vukšić, a ne Vukšić Donji i Gornji. Pitam se zašto se to stalno mijenja? Oprostite mi kritiku, ali ja to sigurno bolje znam nego iko od vas jer sam Vukšićanin.--Posavina 23:42, 3 mart 2007 (CET)
Razgovor:Jadviga, kraljica Poljske

message: Datum rodjenja i smrti na en wiki - (February 18, 1374 – July 17, 1399). Koju cemo godinu rodjenja uzeti - 1370 ili 1374? - Zumbulka 19:25, 4 mart 2007 (CET)
Ako nisi sigurna, neka stoji, dok ne provjerimo. Moj izvor informacija nije precizan po pitanju rođenja i vladanja.--hase 19:30, 4 mart 2007 (CET)
Ako je Marija rođena 1370. ili 1371. godine, Jadviga nije nikako mogla biti rođena 1370. Stavio sam 1373. i 1374. kao moguće godine rođenja. Amsal 18:43, 4 april 2008 (CEST)

message: she is the daughter of Ludovik I Veliki and Elisabeth from Bosnia...
--84.142.205.232 13:58, 3 juli 2007 (CEST)
thread_title:  ...
Razgovor:Ćevapi

message: == A ostali? ==
Sto niste napisali da su cevapi popularni i u Hrvatskoj i u Srbiji i na cijelom Balkanu? Ni rijec o porijeklu naziva. Kao da su cevapi nikli iz bosanske zemlje. Pogledajte clanke na hrvatskoj i srpskoj Wikipediji. Neki izgleda ne vide dalje od svog nosa.--80.133.211.249 15:49, 25 januar 2008 (CET)

message: Da li je mjesto receptu u članku? --Smooth O 13:43, 27 april 2008 (CEST)
replies: text: :Nit nam treba recept (kod nas se prave drugačije), niti promocija nekih ćevapdžinica (pa makar bile i poznate)--CER@ 16:28, 27 april 2008 (CEST)
replies: text: ::Slažem se u potpunosti. --Smooth O 16:28, 27 april 2008 (CEST)
thread_title:  Recept 

message: Recept za ćevape:
Sastojci za 4 osobe
Smjesa za ćevape 
400 g junetine bez kosti 
100 g goveđeg loja 
2 g kuhinjske soli 
Ostalo 
4 kom lepina (somun) 
200 g crvenog luka 
1 kom kocka za goveđu supu 
2 dcl kiselog kajmaka 
Meso i loj se isjeku na sitne kockice i zatim samelju u stroju za mljevenje mesa. Dobivena smjesa se posoli i malo promiješa rukama, a zatim ponovno samelje u stroju. Dobivena smjesa se mijesi rukama 15-20 minuta, a zatim se ostavi u frižideru da odstoji 10-12 sahata na temperaturi 5-10 stepeni Celzijusa. Ćevapi se formiraju od smjese pomoću lijevka kroz koji se protjeruje smjesa. Svaki ćevap je dugačak 3-4 cm.
U lonac naspite 0,5 litra vode i kada prokuha ubacite goveđu kocku za supu. Nakon 5 minuta kuhanja supu skinite sa vatre. U supu se neposredno prije roštiljanja namoče rasječene lepine (somuni). Ćevapi se zajedno sa lepinama roštiljaju, a kada su pečeni stavljaju se unutar rasječene lepine (somuna). 
Lepinje (somuni) sa ćevapima se serviraju na tanjiru na koga se stavi malo isjeckanog crvenog luka i po želji malo kiselog kajmaka.
thread_title:  Recept